Oscar Alfred Borum

Oscar Alfred Borum (født 30. juli 1894 i København, død 7. februar 1983 i samme by) var en dansk jurist og professor ved Københavns universitet fra 1930 til 1964.

Liv
Han tok juridisk embetseksamen i 1919 og ble året etter ansatt som sekretær i justisdepartementet. I 1927 fikk han doktorgraden for en avhandling om Personalstatutet efter dansk og fremmed Ret. Han var professor ved Københavns universitet fra 1930 til 1964. I 1936 ble han formann i den offentlige arverettskommisjonen, som avga innstilling i 1941. Kommisjonens forslag ble aldri satt ut i livet, men i 1954 ble han medlem av en ny kommisjon som la grunnlaget for arveloven av 1963. 

Borums arbeid dreide seg særlig om personrett, familierett og arverett. Mot slutten av sin karriere arbeidet han med selskapsrett.

Referanser

Litteratur
 Ditlev Tamm og Stig Iuul: «O.A. Borum», i Dansk biografisk leksikon, 3 utg.

Danske jurister
Professorer ved Københavns Universitet